Kregor Zirk

Kregor Zirk (sündinud 3. juulil 1999 Tartus) on eesti ujuja.ESBL

Ta on paljukordne Eesti meister nii noorte, juunioride kui täiskasvanute seas. Zirk on parandanud 79 korral Eesti rekordit, sh 12 korral teateujumises. Zirk on püstitanud lühikeses ja pikas basseinis aastatel 2013–2018 noorte ja juunioride vanuseklassides kokku 200 Eesti rekordit. Ta on 9-kordne Põhjamaade noortemeister (2014–2015) ja 11-kordne juunioride meister (2015–2016).

2013. aastast kuulub Kregor Zirk Eesti ujumiskoondisse ning ta on Eesti parimaks meesujujaks valitud aastatel 2017., 2020., 2021. ja 2022.Kregor Zirk Eesti spordi biograafiline leksikon.

 Õpingud 
Kregor Zirk on lõpetanud 2015. aastal Tartu Kivilinna Kooli.Tartu Kivilinna Kool. Vilistlased. Aasta õpetaja auhinnagalal "Eestimaa õpib ja tänab" 2015. aastal pälvis kolmest aasta õppuri auhinnast ühe Kregor Zirk.Noor ujuja Kregor Zirk nimetati Aasta õppuriks sport.delfi.ee, 14.10.2015. 2017. aastal lõpetas ta Inglismaal Plymouthi kolledži.

 Treenerid 
Ujumistreeninguid alustas Zirk 2004. aastal Tartus Ujumise Spordiklubis. Ta on treeninud Irina Pani, Jaana Abneri, Triin Rääski ja aastatel 2010–2015 Kaja Haljaste juhendamisel. Aastatel 2015–2017 treenis ta Plymouth Leanderi ujumisklubis, mille peatreener oli Jon Rudd. Aastatel 2017–2020 treenis Kregor Zirk Türgis Antalyas ujumisklubis Energy Standard, mille peatreener oli James Gibson. Alates 2017. aastast on Zirgi treener kanadalane Tom Rushton.

 Tunnustus 
 2024 – Tartu teerajaja 

 Sportlikud saavutused 
 2015 
Zirk võitis 2015. aasta Euroopa Noorte Olümpiafestivalil Gruusias Tbilisis 100 m liblikujumises esikoha uue võistluste rekordiga. Tegemist oli suure saavutusega, kuna kohal olid kõik Euroopa parimad. See oli Eesti esimene ujumismedal sellelt võistluselt ja ainuke medal Eesti koondisele kõikide spordialade peale tol aastal. Lisaks osales Kregor Zirk 200 m liblikujumises (4. koht), 200 m vabaujumises (5. koht) ja 100 m vabaujumises (20. koht).

Zirk tegi tiitlivõistluste debüüdi 2015. aasta maailmameistrivõistlustel Kaasanis, kus ta osales Eesti koondise koosseisus 4×100 m vabaujumises ja saadi 22. koht. 

Mais 2015 ületas Kregor Zirk Riias Läti meistrivõistlustel 1500 m vabaujumises 32 aasta taguse Ivar Stukolkini Eesti rekordi. Talle kuulub üle saja eri vanuseklasside Eesti rekordi.15-aastane Eesti ujumislootus ületas 32 aasta vanuse rekordi
 2016 
2016. aastal võistles ta Londonis toimunud Euroopa meistrivõistlustel 50 m liblikujumises (28. koht), 100 m liblikujumises (31. koht), 200 m vabaujumises (44. koht), 50 m vabaujumises (59. koht), 100 m vabaujumises (69. koht), 4x100 m vabaujumises (15. koht), 4x200 m vabaujumises (17. koht) ja 4x100 m kombineeritud teateujumises (12. koht). 

Mõned kuud hiljem Ungaris Hodmezovasarhelys peetud Euroopa juunioride meistrivõistlustel võitis ta pronksmedali 50 m liblikujumises. Lisaks ei jäänud tal palju puudu pronksmedalist ka 100 m liblikujumises, kus ta tuli neljandale kohale. 100 m vabaujumises saavutas ta 13. koha.
 2017  
Juunioride vanuseklassi pronks tuli ka 2017. aastal Iisraelis Netanias toimunud Euroopa juunioride meistrivõistlustel, seekord 100 m liblikujumises. 50 m liblikujumises ning 100 m vabaujumises saavutas ta 11. koha. 
Seejärel võistles ta Ungaris Budapestis toimunud maailmameistrivõistlustel, kus tema parim tulemus oli 12. koht 4x100 m kombineeritud segateateujumises. Lisaks osales ta veel 100 m liblikujumises (43. koht), 200 m vabaujumises (49. koht) ja 100 m vabaujumises (56. koht). 

2017. aasta suve lõpul toimusid maailma juunioride meistrivõistlused Ameerika Ühendriikides Indianapolis kus Zirk saavutas 100 m liblikujumises viienda koha. 100 m vabaujumises tuli ta üheksandale kohale ning 50 m liblikujumises saavutas Kregor 12. koha.

Sama aasta lõpus toimunud Euroopa lühiraja meistrivõistlustel toimus Kregori jaoks esimene läbimurre täiskasvanute klassis. Ta lõpetas 200 m vabaujumises uue Eesti rekordiga neljanda koha ning 200 m liblikujumises seitsmenda koha. Lisaks osales ta veel 100 m liblikujumises (15. koht) ja 100 m seliliujumises (22. koht). 
 2018 
2018. aastal osales Zirk Euroopa meistrivõistluses Šotimaal Glasgow's ning tema parimaks esituseks jäi 200 m liblikujumises saavutatud 26. koht. Aasta lõpus osales ta lühiraja maailmameistrivõistlustel kus ta saavutas parima koha 200 m vabaujumises, lõpetades 23. kohal.  
 2019  
Pärast pettumust valmistanud 2018. aastat alustas Zirk pikaraja hooaega Eesti rekordiga 400 m vabaujumises Stockholm Swim Openi võistlusel, ületades tollal Eesti vanima tippmargi. Varasem rekord kuulus Ivar Stukolkini nimele ning oli püstitatud 1980. aasta Moskva olümpiamängudel, kus ta võitis pronksmedali. Samal võistlusel sai Zirgist ka esimene ujuja Balti riikides, kes 200 m liblikat alla kahe minuti on ujunud.

2019. aasta maailmameistrivõistlustel Lõuna-Koreas Gwangjus võistles Kregor koguni viiel distantsil: 100 m ja 200 m liblikas (23. ja 22. koht), 200 m ja 400 m vabaujumises (26. ja 19. koht) ning 4×100 m kombineeritud segateateujumises (21. koht). Nii vaba- kui ka liblikujumise pikematel distantsidel püstitas ta uued Eesti rekordid. Sama aasta talvel Šotimaal Glasgow's toimunud Euroopa lühiraja meistrivõistlustel saavutas Zirk 11. koha 200 m liblikujumises. 2019. aastal tuli Zirk ajaloo esimesel ISL (International Swimming League) hooajal võitjaks Energy Standard tiimi koosseisus. Tema parim tulemus sündis 400 m vabaujumises kus ta lõpetas kuuendana uue Eesti rekordiga. 
 2020 
2020. aasta võistluskalender oli koroonapandeemia tõttu häiritud ning ainuke suurem võistlus, kus Kregor osales oli ISL-i teine hooaeg. Võistlus toimus Ungaris Budapestis, kus kõikide tiimide sportlased olid isoleeritud Margareti saarel viieks nädalaks. Kregor Zirk võistles Energy Standardi võistkonnas, mis tuli hooaja lõpus teisele kohale Cali Condorsi järel. Tema parimaks saavutuseks finaal matšil jäi viies koht 400 m vabaltujumises. Lisaks oli ta seitsmes nii 200 m liblik- kui ka vabaltujumises.
 2021 
2021. aasta Euroopa meistrivõistlustel Ungaris, Budapestis saavutas Kregor karjääri esimese pikaraja tiitlivõistluse finaalikoha. 400 m vabaltujumises lõpetas ta finaali 8. kohaga, 200 m vabaltujumise poolfinaalides tuli ta 10. kohale ning 200 m liblikujumises samuti 10. kohale.

Sama aasta Mare Nostrumi tuuri Monaco etapil tagas Zirk pääsu Tokyo olümpiamängudele 200 m vabaltujumises. Ta ületas normi 0,01 sekundiga. Sellel aastal tuli ta Mare Nostrumi tuuri üldkokkuvõtte teisele kohale.

Tōkyō 2020 olümpiamängudel pälvis Kregor Zirk 200 m vabaltujumises 13. koha, 400 m vabaltujumises 15. koha, 200 m liblikujumises 25. koha ja 100 m liblikujumises 41. koha. 200 m vabaltujumises saavutatud 13. koht on taasiseseisvunud Eesti parim koht basseini aladel. 

Pärast suvepuhkust osales Kregor Zirk ISL-i kolmandal hooajal Energy Standardi võistkonnas. Kvalifikatsiooni periood toimus Itaalias, Napolis ja finaalseeria Hollandis Eindhovenis. Tartumaalt pärit ujuja saavutas 12. matšil seni ainsa eestlasena alavõidu ISL-i sarjas. Hooaja lõppfinaalis tuli Kregor 400 m vabaltujumises kolmandale kohale ning see tegi temast sellel alal sarja reitingu järgi paremuselt teise ujuja. Finaalis saavutas Zirk veel teisegi kolmanda koha, seda 200 m liblikujumises. 200 m vabaltujumises tuli tal leppida neljanda kohaga ujudes esmakordselt alla 1:43. 
Mõned nädalad hiljem osales ta lühiraja maailmameistrivõistlustel Araabia Ühendemiraatides, Abu Dhabis. Enda meelisalal 200 m liblikujumises lõpetas ta uue Eesti rekordiga viiendal kohal. 200 m vabaltujumises saavutas ta 13. koha. 
 2022 
2022. aasta maailmameistrivõistlustel Ungaris, Budapestis saavutas ta 11. koha 200 m liblikujumises uue Eesti rekordiga 1:55.62, mis oli poolfinaali koha vääriline.
Suve lõpul toimusid Euroopa meistrivõistlused Roomas, Itaalias. Seal saavutas Kregor kuuenda koha 200 m liblikujumise finaalis ajaga 1:55.80. 
Aasta lõpus toimunud lühiraja maailmameistrivõistlustel Melbourne'is ujus ta sarnaselt oma aasta varasemale saavutusele välja viienda koha 200 m liblikujumises uue Eesti rekordiga 1:50.51. 200 m vabaltujumises tuli ta 11. kohale karjääri paremuselt teise resultaadiga. 
 2023 
2023. aasta oli üldpildis Kregorile kehv enda tulemuste näol. Suvel toimunud Maailmameistrivõistlustel Fukuokas, Jaapanis jäi tema parimaks tulemuseks 400 m vabaltujumises saavutatud 16. koht. Oktoobris toimunud MK-etapil ujus Zirk ennast kolmel korral finaali 200 m vabalt, 400 m vabalt, 200 m liblikat distantsidel ja saavutas vastavalt neljanda, kaheksanda ja kuuenda koha. 

Detsembri alguses oli Kregor Zirk tagasi võistlustel, see kord Euroopa lühiraja Meistrivõistlustel Otopenis Rumeenias. Ta saavutas Eesti meesujujatest kõrgeima koha ehk kuuenda koha. Sellega sai ta hakkama 200 m liblikujumises.
Aasta lõppu mahtus veel ka Eesti rekordi parandamine 800 m vabaltujumises. Selle ujumisega sai Zirk ka Eesti meistriks, võistlused toimusid Kohtla-Järvel.
 2024 
2024. aasta algas veebruaris toimunud maailmameistrivõistlustega Kataris Dohas. Ebatavalisel ajal toimunud võistluse saab Zirk igati kordaläinuks nimetada. 200 m liblikujumises pääses ta esimese ajaga eelujumistest edasi ning alistas 2024. aasta Pariisi Olümpiamängude A-normatiivi. Poolfinaalist edenes ta edasi finaali kus võitles lõpuks välja viienda koha. See on Eesti läbi aegade kõige kõrgem koht ujumise maailmameistrivõistlustel.
Lisaks osales ta veel 200 m ja 400 m vabaltujumise kus saavutas vastavalt 20. ja 22. koha.

2024. aasta suveolümpiamängudel Pariisis ujus Zirk 200 m liblikujumise poolfinaalide viienda tulemuse uue Eesti rekordiga ning jõudis finaali, kus saavutas seitsmenda koha. 400 m vabaujumises oli ta tulemuseks 22. koht.

 Isiklikku 
Tema isa Kunnar Zirk on endine laskesuusataja, mitmekordne Eesti juunioride ja noortemeister, osalenud juunioride Euroopa meistrivõistlustel. Kregor Zirgi ema on Katrin Zirk. Kregoril on ka noorem õde. Zirgi elukaaslane on Laura Moltsaar, neil on poeg Lukas (2023).Värskelt isaks saanud Kregor Zirk jagas vastsündinust õndsaid pilte. kroonika.delfi.ee, 17. november 2023.

 Isiklikud rekordid 

+ 50 m basseinisAlaTulemusAegKoht50 m vabalt23,2114. aprill 2018 Tartu 100 m vabalt50,0917. august 2017 Indianapolis 200 m vabalt1.46,1025. juuli 2021 Tokyo 400 m vabalt3.47,0524. juuli 2021 Tokyo800 m vabalt7.57,882. juuni 2021 Canet-En-Roussillon1500 m vabalt16.11,753. mai 2015 Riia50 m selili26,65 15. aprill 2018 Tartu100 m selili58,04 16. märts 2019 Belgrad200 m selili2.05,66 5. august 2020 Tartu50 m rinnuli31,77 9. aprill 2017 Tartu50 m liblikat24,026. juuli 2016 Hodmezovasarhely 100 m liblikat52,8229. juuli 2021 Tokyo 200 m liblikat1.54,2230. juuli 2024 Pariis200 m kompleksi2.08,2924. aprill 2016 Cardiff 400 m kompleksi4.34,1311. aprill 2015 Kaunas 
+ 25 m basseinisAlaTulemusAegKoht50 m vabalt 22,39 21. detsember 2017  Tallinn 100 m vabalt 47,57 9. detsember 2016  Kolding 200 m vabalt 1.42,97 4. detsember 2021  Eindhoven 400 m vabalt3.40,9518. november 2021 Eindhoven800 m vabalt7.49,8521. detsember 2023 Kohtla-Järve1500 m vabalt15.33,5614. veebruar 2015 Sillamäe50 m selili24,3010. detsember 2016 Kolding100 m selili51,369. detsember 2016 Kolding200 m selili1.54,2011. detsember 2016 Kolding50 m rinnuli32,33 13. oktoober 2018 Tartu100 m rinnuli1.14,65 18. aprill 2015 Tartu200 m rinnuli2.30,26 14. november 2014 Tallinn50 m liblikat23,7723. detsember 2017 Tallinn100 m liblikat50,6421. november 2020 Budapest200 m liblikat 1.50,5115. detsember 2022 Melbourne 100 m kompleksi55,3023. detsember 2017 Tallinn 200 m kompleksi2.00,8421. detsember 2017 Tallinn 400 m kompleksi4.19,8319. detsember 2016 Tallinn 

Viited

Välislingid

 Kregor Zirk võitis Põhjamaade noorte meistrivõistlustelt viis medalit ERR, 16. juuli 2014
 Kregor Zirk – Eesti Michael Phelps! Õhtuleht, 16. aprill 2015
 Pöörane edu! Ujuja Kregor Zirk on 63-kordne Eesti noorte meister.
 Kregor Zirk ei tee vastu tahtmist midagi! sportland.ee, 22. veebruar 2018
 Zirgi isa poja edust olümpial: see oli emotsionaalne hetk mõlemale poolele sport.err.ee, 31. juuli 2024

Kategooria:Eesti ujujad
Kategooria:Sündinud 1999